Tre ansatte ved øyeavdelingen ved Oslo universitetssykehus er blitt smittet av det nye coronaviruset.

Se pressekonferansen til Ullevaal sykehus i vinduet øverst!

Det opplyste Ullevål sykehus på en pressekonferanse lørdag ettermiddag.

- Vi har nå tre bekreftet positive smittede ansatte ved øyeavdelingen, sa medisinsk direktør Hilde Myhren ved Oslo universitetssykehus på en pressekonferanse lørdag ettermiddag.

Se også: Nyhetsstudio om coronaviruset

- Arbeidet nå går på å spore opp eventuelt flere som kan være positive. Det betyr at vi i dag har testet 28 ansatte, som alle har hatt symptomer. Testresultatene på dem vil først være klare i morgen, sa hun.

I tillegg har sykehuset satt omkring 30 ansatte i karantene, men de har ifølge Myhren ikke symptomer.

- Vi har oppsporet de pasientene som har vært i nærkontakt med de første to, som vi har bekreftet var smittet. Det er i alt et tjuetalls pasienter. De er satt i karantene. Det er ingen av de pasientene som er syke, sier Myhren.